Groeneweide Guest Suite | LekkeSlaap
Groeneweide Guest Suite bied gemaklike oornagverblyf op die eienaars se perseel en is in 'n Kaapstadse voorstad, Vredelust. Die huis is naby die middestad, wynlandgoedere en winkelsentrums.
Die eenheid het 3 slaapkamers en bied verblyf aan 5 gaste. Die eenheid is ideaal vir paartjies, klein gesinne, enkel reisigers of sakereisigers. Die hoofslaapkamer het 'n dubbelbed en die tweede slaapkamer het 2 enkelbeddens. Die derde slaapkamer het slegs 'n enkelbed. Die gaste vleuel het 'n badkamer met 'n stort en 'n bad, asook 'n aparte toilet.
Die eenheid het koffie- en teemaakgeriewe, mikrogolfoond, yskassie, TV en toegang tot 'n privaat braai en veilige parkeerplek agter 'n elektriese heining. Let wel dit is nie 'n volledige selfsorg-eenheid nie.
Besienswaardighede in die area sluit Tygervallei en Glengary winkelsentrums, Durbanville wynlandgoed, Kaapstad strande, Welgemoed gholflandgoed, Grand West casino en die Barnyard teater in. Dit is ook baie goed geleë vir besoekers aan Karl Bremer Hospitaal.